Odluka o obrazovanju Savjeta za prava djeteta

Odluka je objavljena u "Službenom listu RCG", br. [39/2007](file:///C:\\Users\\goran.miskovic\\AppData\\Local\\Ing-Pro\\IngProPaket5P\\l19712.htm" \l "zk39/07), "Službenom listu CG", br. [64/2009](file:///C:\Users\goran.miskovic\AppData\Local\Ing-Pro\IngProPaket5P\l19712.htm#zk64/09), [67/2009](file:///C:\Users\goran.miskovic\AppData\Local\Ing-Pro\IngProPaket5P\l19712.htm#zk67/09) i [11/2011](file:///C:\Users\goran.miskovic\AppData\Local\Ing-Pro\IngProPaket5P\l19712.htm#zk11/11).

Član 1

Obrazuje se Savjet za prava djeteta Crnoj Gori (u daljem tekstu: Savjet).

Član 2

Savjet:

- prati implementaciju Nacionalnog plana akcije za djecu od 2004. do 2010. godine;

- štiti i unapređuje prava djeteta u oblasti socijalne i dječje zaštite, zdravstvene zaštite, vaspitanja i obrazovanja i drugim oblastima od značaja za zaštitu prava i interesa djeteta;

- prati primjenu propisa koji se odnose na zaštitu prava djeteta;

- prati izvršavanje obaveza Crne Gore koje proizilaze iz Konvencije o pravima djeteta i drugih međunarodnih dokumenata koji se odnose na zaštitu prava djeteta;

- inicira donošenje propisa za unapređenje i zaštitu prava djeteta;

- unapređuje saradnju sa lokalnom samoupravom u procesu implementacije i zaštite prava djeteta;

- unapređuje saradnju sa nevladinim organizacijama u procesu implementacije i zaštite prava djeteta;

- upoznaje javnost o pravima djeteta i obavještava o stanju prava djeteta.

Savjet u obavljanju poslova iz stava 1 ovog člana, ostvaruje saradnju sa agencijama UN-a i drugim međunarodnim organizacijama koje se bave zaštitom prava djeteta.

Član 3

Savjet čine:

1. Predsjednik Savjeta - ministar rada i socijalnog staranja.

2. Članovi Savjeta:

- ministar finansija,

- ministar zdravlja,

- ministar prosvjete i sporta,

- ministar pravde,

- ministar unutrašnjih poslova,

- ministar kulture,

- dijete, na predlog Centra za prava djeteta Crne Gore,

- predstavnik Sekretarijata za zakonodavstvo,

- direktor Zavoda za statistiku,

- predstavnik javnog i kulturnog života na predlog Ministarstva rada i socijalnog staranja,

- tri predstavnika nevladinih organizacija koja se bave zaštitom prava djeteta, na predlog Ministarstva rada i socijalnog staranja.

Članove Savjeta imenuje Vlada Crne Gore.

Članovi Savjeta imenuju se na period od četiri godine.

Član 4

Savjet donosi poslovnik kojim se uređuje način rada Savjeta.

Savjet jednom godišnje podnosi izvještaj o radu Vladi Crne Gore.

Član 5

Stručne i administrativne poslove za Savjet obavlja Ministarstvo rada i socijalnog staranja.

Član 6

Danom stupanja na snagu ove odluke prestaje da važi Odluka o obrazovanju Komisije za izradu nacionalnog plana za prava djece ("Službeni list RCG", br. 65/03 i 25/05).

Član 7

Ova odluka stupa na snagu osmog dana od dana objavljivanja u "Službenom listu Republike Crne Gore".

Broj: 03-324

Podgorica, 27. januara 2011. godine

**Vlada Crne Gore**

Predsjednik,

dr **Igor Lukšić**, s.r.

v